Зенерова награда (), позната и као Зенерова златна медаља, први пут је додељена 1965. године. То је међународно признање које се додељује за револуционарна научна открића у областима науке о материјалима и физике са нагласком на примени у механичкој спектроскопији и унутрашњег трења. Зенерова награда је установљена у част америчког физичара Кларенса Мелвина Зенера. Зенерова награда, једна од најпрестижнијих награда у науци о материјалима, може бити додељена за признање утицајног појединачног открића или за изузетан допринос у пољу науке о материјалима и физике материјала кроз животно дело. Зенерова награда је представљена на Међународној конференцији за унутрашње трење и механичку спектроскопију (ICIFMS), скупу који се одржава на сваке три године.

Историја 
Раније под именом ICIFUAS награда (1965—1989), награда је додељена тројици добитника Вернеру О. Кустеру 1965, Ворену П. Мејсону 1969. и Кларенсу М. Зенеру у 1985. години. 1989. златна медаља је финансирана од стране Кинеске академије наука и бејаше састављена од двадесеттро-каратног злата. Убрзо након Зенерове смрти 2. јула 1993. чланови комитета за награду су предложили успостављање Зенерове награде на конференцији у Риму  у септембру 1993 у част пионирског рада на анеластичности од стране Кларенса Зенера. 
Калуп тренутне Зенерове златне медаље је финансиран и направљен у Буенос Ајресу у Аргентини 1999. године. Од 1999. године сваки добитник Зенерове награде добија Зенерову златну медаљу и диплому. Зенерова златна медаља је сада састављена од двадесето-каратног злата и садржи десну страну лица Кларенса Зенера на предњој страни медаље. Зенерова златна медаља је финансирана од стране Зенеровог комитета.

Номинација и избор 
Чланови почасног и међународног научног комитета ICIFMS-а имају могућност да предложе номинацију за Зенерову награду. Председавајући Зенеровог комитета проглашава добитника Зенерове награде, изабраног од стране 40 водећих физичара путем тајног гласања. Зенерова награда се не додељује постхумно.

Добитници награде

Референце 

Награде